Diari Oficial de la Generalitat Valenciana


Sumari del DOGV 9628, del 29-06-2023 (2023/7299)

RESOLUCIÓ de 23 de juny de 2023, del director general d'Esport, per la qual es resol la convocatòria de subvencions dirigides als municipis, als organismes autònoms dependents d'aquests i als ens del sector públic instrumental de la Generalitat al territori de la Comunitat Valenciana, que siguen titulars d'instal·lacions esportives qualificades com a centres d'alt rendiment i en la Xarxa de Centres de Tecnificació existents per a l'execució del Pla de recuperació, transformació i resiliència dins del component 26, subconceptes C26, Foment del sector de l'esport I.02, Pla de transició ecològica d'instal·lacions esportives, i C26.I02.P2, Modernització de les instal·lacions esportives, Pla energia esport 2.0, finançades per la Unió Europea-NextGenerationEU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9628

Data del DOGV
:   29-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7299


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 23 de juny de 2023, del director general d'Esport, per la qual es resol la convocatòria de subvencions dirigides als municipis, als organismes autònoms dependents d'aquests i als ens del sector públic instrumental de la Generalitat al territori de la Comunitat Valenciana, que siguen titulars d'instal·lacions esportives qualificades com a centres d'alt rendiment i en la Xarxa de Centres de Tecnificació existents per a l'execució del Pla de recuperació, transformació i resiliència dins del component 26, subconceptes C26, Foment del sector de l'esport I.02, Pla de transició ecològica d'instal·lacions esportives, i C26.I02.P2, Modernització de les instal·lacions esportives, Pla energia esport 2.0, finançades per la Unió Europea-NextGenerationEU. [2023/7299]  
  
  
En virtut de les facultats conferides en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, la consellera, mitjançant la Resolució de 14 de febrer de 2023, aprova les bases reguladores i realitza la convocatòria per a les subvencions dirigides als municipis, als organismes autònoms dependents d'aquests i als ens del sector públic instrumental de la Generalitat al territori de la Comunitat Valenciana, que siguen titulars d'instal·lacions esportives qualificades com a centres d'alt rendiment i en la Xarxa de Centres de Tecnificació existents per a l'execució del Pla de recuperació, transformació i resiliència dins del component 26, subconceptes C26, Foment del sector de l'esport I.02, Pla de transició ecològica d'instal·lacions esportives, i C26. I02.P2, Modernització de les instal·lacions esportives, Pla energia esport 2.0, finançades per la Unió Europea -NextGenerationEU-, i s'aprova la modificació del Pla estratègic de subvencions d'aquesta conselleria, i en compliment del que es disposa en la base tretzena de la Resolució de 14 de febrer de 2023, es publicarà una resolució de concessió o denegació.  
  
Segons el resolc cinqué, es delega en la persona titular de la direcció general amb competència en matèria d'esport la facultat de concedir o denegar aquestes ajudes.  
D'acord amb aquesta resolució, s'ha procedit a la instrucció dels expedients a fi de resoldre la convocatòria, segons s'estableix en la base onze sobre la designació de la comissió tècnica d'avaluació i seguint els criteris objectius d'atorgament de la subvenció que es van establir en la base dotze.  
Per això, i una vegada formalitzats els següents actes d'instrucció corresponents i en virtut del que es disposa en els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir als municipis i organismes autònoms dependents d'aquests i als ens del sector públic instrumental de la Generalitat que es detallen en l'annex I les subvencions pels imports que s'indiquen per als projectes d'inversió presentats. En total, ajudes per a 7 projectes d'inversió presentats per l'import de 3.999.999,99 €  
  
Segon  
Desestimar la concessió d'ajudes als projectes que no complisquen algun dels requisits establits en la Resolució de 16 de novembre de 2021, de la Presidència del Consell Superior d'Esports, i que es detallen en l'annex II.  
  
Tercer  
Els municipis i organismes autònoms dependents d'aquests i els ens del sector públic instrumental de la Generalitat beneficiaris hauran de complir les obligacions a les quals es refereixen la base sisena i el punt 2 de la base huitena de les bases reguladores i el que es disposa en l'article 14 de la Llei 38/2003, de 17 de novembre, general de subvencions.  
  
Quart  
Les actuacions subvencionades hauran de realitzar-se fins al 30 d'octubre de 2025. La presentació de la documentació justificativa es realitzarà segons s'indica en la base dènou.  
  
Cinqué. Conflicte d'interessos  
Tal com s'estableix en la base vint-i-quatre:  
1. Les entitats beneficiàries hauran d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius, o qualsevol altre interés compartit.  
2. A aquest efecte, hauran de comunicar oficialment a l'òrgan gestor, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar una infracció a l'ordenament jurídic vigent.  
  
Sisé. Transparència, subministrament d'informació i dades obertes  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la comunitat Valenciana, i segons s'estableix en la base vint-i-cinc, les entitats beneficiàries tenen les següents obligacions:  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent l'emblema de la UE amb una declaració de finançament adequat que diga (traduïda a les llengües locals quan siga procedent) «finançat per la Unió Europea - NextGenerationEU », al costat del logotip del PRTR, en compliment dels requisits de comunicació establits en l'Ordre HFP/1030/2021, i el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
  
Seté  
Autoritzar i disposar els fons a favor de totes i cadascuna de les entitats locals que s'especifiquen en l'annex I, i per les quantitats que s'indiquen, i que es tramite la documentació comptable corresponent, que es finançarà amb els crèdits procedents de PRTR, amb càrrec a l'aplicació pressupostària 51.46.35.219.48.1358 del capítol VII, línia S9155, dels pressupostos de la Generalitat per a 2023.  
- Anualitat 2023: 2.000.000  
- Anualitat 2024: 1.000.000  
- Anualitat 2025: 999.999,99  
  
Huité  
Les entitats hauran d'aportar, per mitjans propis o aliens, la part de finançament del pressupost final executat no cobert mitjançant l'ajuda que es concedisca.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les entitats podran interposar un recurs potestatiu de reposició o bé directament un recurs contenciós administratiu, en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
València, 23 de juny de 2023.- La consellera d'Educació, Cultura i Esport, p. d. (Ordre 15/2023, 26.05.2023; DOGV 9607, 31.05.2023), el director general d'Esport: Josep Miquel Moya Torres.